θεος. κοσμου γνωμα. εδοξε ιτανιων ται βουλαι και ται εκκλησιαι επειδη πατροκλος πατρωνος μακεδων αποσταλεις υπο βασιλεος πτολεμαιου στραταγος ες κρηταν ανηρ αγαθος και δικαιος εγενετο περι ταν των ιτανιων πολιν και πολλα συνηργησε τοις ιτανιοις οπως τα τε κατα ταν πολιν ασφαλεως εχηι πολιτευομενων των ιτανιων κατα τους [ν]ομους και ταν χωραν μετα πασας ασφαλειας νεμων[τα]ι δεδοχθαι τοις ιτανιοις ποιη[σ]ασθαι αυτον προξενον τε και ευεργεταν και πολιταν και αυτον και εγγονος μετεχοντας και θινων και ανθρωπινων παντων. ταν δε γνωμαν τανδε τοι κοσμητηρες τοι συν αιγωνι ες σταλας λιθινας αγγραψαντες θεντω ες το ιαρον τας αθανας και του ασκλαπιου.
Crete, E. — Itanos — ca. 266-262 BC
 ca. 266-262 BC